**ASCULT CUM ÎNFLOREŞTE UN CAIS**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ASCULT CUM ÎNFLOREŞTE UN CAIS

Îmi amintesc gingaşa ta făptură,

Mergeam agale într-un Cişmigiu

Învins de iarnă, rece şi pustiu,

Cu pomi înţepeniţi ca-ntr-o sculptură

Uitată intre-aleile-nghetate.

Doar tu şi eu, în rest eternitate.

În chioşcul gol nici urmă de fanfară

Doar vântul şuierând în cheia sol

Isca zăpada într-un ritm domol

Şi-n ochii tăi de blândă căprioară

Vedeam iubirea toată pentru mine.

O amintire, restul doar ruine.

N-a fost să fie, ne-am iubit o vreme

Atât de scurtă dar atât de plină!

Iubirea noastră nu se mai declină

Decât la ale lumii mari extreme

Unde ne-au dus meandrele astrale.

Mi-e dor şi-acum de-aroma gurii tale!

Atâtea ierni au fost venind, s-au dus

Atâtea veri pe câmpuri de cicoare

De multă vreme tu eşti doar o boare

Şi eu un bond în templul tău hindus

Închid romanul lung ce ţi l-am scris.

Aud cum înfloreşte un cais!